Vladimír Remek

Vladimír Remek (s. 26. syyskuuta 1948 České Budějovice, Tšekkoslovakia) on Euroopan parlamentin jäsen ja kosmonautti. Remekin lennon myötä Tšekkoslovakiasta tuli 1978 kolmas maa, jonka kansalainen on lentänyt avaruudessa.  

Vuonna 1966 Remek aloitti sotilaslentäjän koulutuksen Košicessä. Vuonna 1972 hän siirtyi opiskelemaan Moskovaan Gagarin-sotilasakatemiaan. Vuonna 1976 hänet valittiin kosmonauttikoulutukseen Interkosmos-ohjelmaan. Hän lensi Sojuz 28 -lennolla 2.–10. maaliskuuta 1978 seitsemän vuorokautta ja 22 tuntia. Lentoon liittyi telakointi Saljut 6 -avaruusasemaan. 

Myöhemmin Remek toimi Prahassa ilmailumuseon johtajana. Vuonna 2004 hänet valittiin kommunistipuolueen listoilta sitoutumattomana edustajana Euroopan parlamenttiin. 

Vladimír Remek on naimisissa ja perheessä on kaksi lasta.

 Lähteet 
 Spacefacts.de: Remek Vladimir 

Commemorating 30 years of European human space flight  CORDIS News 2008-04-08

 Viitteet 

Luokka:Avaruuslentäjät
Luokka:Tšekkiläiset europarlamentaarikot
Luokka:Neuvostoliiton sankarit
Luokka:Vuonna 1948 syntyneet
Luokka:Elävät henkilöt